Ήταν η πρώτη φορά που μέναμε σε private room και ο Γιάννης ήταν η καλύτερη αρχή που θα μπορούσαμε να έχουμε. Μας έδωσε κατατοπιστικές οδηγίες στο πώς να φτάσουμε κοντά στο σπίτι του και ήρθε μας πηρέ από τον σταθμό του μετρό και όταν φτάσαμε σπίτι μας περιποιήθηκε με τον καλύτερο τρόπο . Ήταν πολύ εξυπηρετικός, ευγενικός και διακριτικός. Ήταν διαθέσιμος στο κινητό κάθε φορά που τον χρειαστήκαμε για να μας δώσει οδηγίες ή να μας προτείνει πολύ ωραία πράγματα. Προφανώς πράγματα της τέχνης! Εξαιρετικό το πρωινό και το μεσημεριανό που μας προσέφερε ο Γιάννης. Το σπίτι βρίσκεται στο κέντρο της Αθηνάς σε μια γειτονιά που θυμίζει Ήπειρο(!) καθώς είναι γεμάτη πράσινο! Το εσωτερικό του σπιτιού είναι πανέμορφο, γεμάτο με έργα του Γιάννη και πολύ καθαρό. Επίσης η περιοχή στην οποία βρίσκεται είναι κοντά στην στάση του ηλεκτρικού για να πάρεις το μετρό για το αεροδρόμιο και πολύ κοντά σε όλα τα κεντρικά σημεία πολιτισμικού και πολιτιστικού ενδιαφέροντος της Αθηνάς. Για τα οποία ο Γιάννης είναι πάντα ενήμερος! Περάσαμε πολύ καλά και ο Γιάννης μας έκανε να νιώθουμε σαν να μας φιλοξενούσε ένας καλός φίλος.